Vicent Luna i Sirera - Tirant al blanc - Pàgina 28\n25 Auques amb una finalitat:aprendre en valencià.\nA l’exposició hom hi pot veure un total de 24 auques realitzades per diferents motius i arreu del País Valencià. Algunes d’elles formen part de materials curriculars, d’altres s’han editat per commemorar algun fet històric, literari, musical, per recuperar l’ús de la nostra llengua,… Tanca l’exposició una auca elaborada per celebrar els 25 anys de\nUna de les temptacions, entre altres, de tot partit polític en aconseguir governar és el d’anar omplint el pessebre i donar de menjar els seus amiguets.Així, l’any 2004, i després de la primera victòria de Francisco Camps, va aterrar al País Valencià Orange Market, la filial valenciana de la xarxa representada per Álvaro Pérez, el\nUn dia per oblidar.\nEl nacionalisme espanyol ja fa anys que està encabotat, al preu que siga, en controlar un territori que des de sempre li ha sigut hostil. Aquest frec a frec, aquest tensar la corda fins el límit no sabem on pot acabar. Alguns asseguren que s’obri una nova etapa a Euskadi i gosen parlar de canvi,\nAixò se’n diu neteja ètnica.\nAra, quan la crisi econòmica plana arreu d’Europa, els Governs endureixen les lleis per fer-los fora el més aviat possible. De bell nou sobren , fan nosa, ens hi donen problemes. Els hem explotat tot el que hem pogut i ara toca fer-los fora. No són neteges ètniques com l’esmentada abans del segle XVII. Les\n“No és un argument de pes”\nCom va a acceptar el Parlament Europeu l’ús, a tots els nivells, del català, l’èuscar i el gallec, si el mateix Estat espanyol no ho permet en el seu propi parlament? Amb quina cara el Govern espanyol pot exigir a l’Eurocambra l’ús de les llengües cooficials si no predica amb l’exemple? El PSOE i el\nUna corrupció endèmica.\nQui dubta a hores d’ara que la propietat individual ha estat trepitjada en moltes poblacions – fonamentalment costaneres- pels interessos urbanístics? Qui dubta que les sancions en matèria de medi ambient acaben en paper mullat? Quantes persones han processat aquests anys per delictes ecològics? Qui dubta a hores d’ara del mal funcionament de la justícia\nMirar la mort fixament als ulls.\nÉs digne que una persona acabe en un estat de decrepitud , en un estat vegetatiu tal que no és conscient de qui és? Si no tens memòria, si no coneixes, si estat patint i fas patir, si no tens emocions…, si no vius, val la pena allargar el teu patiment i el dels teus\nSomniar és avançar.\nCinquanta anys després, i davant d’aquesta ponentada apegalosa que ens té ensopits, que tenim tant enganxada a sobre i que ens impedeix moure’ns, ens cal un nou moviment, musical, educatiu, cultural,sindical, ecologista… que, com la Nova Cançó aconseguí en el seu moment, faça de pal de paller, que com la cançó d’Al vent, ens hi\nSolitud, exili, amagatalls, ceguesa, presoners, obscenitats…, mirades, tot un ventall de sensacions, d’emocions, de frustracions, de tendresa. Isabel, amb aquesta veu que la caracteritza: preciosa, potent, fresca, dolça…, encisadora, i amb aquest posat de jove desacomplexada i segura, aconseguí esborrar les imatges de terror i barbàrie que hores abans m’havien perseguit. Hi\nSeria molt lamentable que València, una vegada més, agafara la torxa de la intolerància i en contra de la llibertat d’expressió. Caldrà recordar a Rita Barberà que precisament va ser a València on, ara fa 153 anys i al Crematori de la Inquisició, van penjar i cremar la darrera víctima de la Inquisició a tot\nMadrid, amb l’excusa de ser la capital de l’estat, ha estat i és la seu de les principals institucions polítiques, administratives i de tot tipus, i això l’han convertida en un autèntic embut. Les tensions, les cues, les cancel·lacions els retards etc, en definitiva el caos que s’hi produí el primer cap de setmana\nEl Consell li dóna les culpes al Govern central i els socialistes afirmen que la responsabilitat és del mateix Consell. Com veiem és la història de sempre, a cap dels dos partits els interessa i practiquen la mateixa política que amb el de la unitat de la llengua: la indefinició, la confusió, l’ara sí i\nQuan una part molt important de l’estat, nacionalistes gallecs, bascos, catalans, valencians…, no hi assisteixen als actes de commemoració de la seua constitució, és evident que alguna cosa passa. O bé no hi estan d’acord amb aquesta Carta Magna, o fins i tot no la senten com a pròpia. I és que val a dir


Visita a l’Arquebisbe d’Andorra - Blog La Salle Open University\nEl rector de la UOLS, Lluís Vicent, i el Germà Claude Reinhardt, membre del Consell general de La Salle, visiten a l’Arquebisbe i Copríncep d’Andorra\n15 nov, 2013 uols 0 Comments Universidad\nEl Germà Claude Reinhardt, membre del Consell General de La Salle i encarregat de la supervisió de les Universitats La Salle del món, acompanyat pel Magnf. Rector de la Universitat La Salle Open University (UOLS), Dr. Lluís Vicent i Safont, han visitat a l’Arquebisbe i Copríncep d’Andorra.\nUn dels objectius de la visita ha estat informar al Copríncep episcopal del funcionament i activitats de la universitat. A més de comentar l’etapa actual en la qual es troba la UOLS, també han departit sobre l’educació impartida en les cent-vint universitats de la Congregació La Salle al món.\nLa idea és transmetre que la vocació de la UOLS és global: comparteix els seus graus amb altres universitats, ofereix models a distància o híbrids amb presència distribuïda (en diferents llocs del planeta) i ofereix als estudiants la possibilitat d’obtenir dobles titulacions. La UOLS ofereix títols en el marc de l’Espai Europeu d’Educació Superior (Procés de Bolonya) i ofereix la possibilitat d’obtenir dobles titulacions amb universitats associades, fent que els estudiants puguin obtenir titulacions tant europees com d’altres continents.\nPodeu trobar més informació a la web del Bisbat Urgell: www.bisbaturgell.org


L’art guanya el poder (Rafael Argullol)\nL’art guanya el poder\n2 min. 11/02/2018 00:00 Traduccions: Cat Cas\n651x366 Retrat de l’escriptor rus el 1928, quan l’autor d’El mestre i Margarida tenia 37 anys. Retrat de l’escriptor rus el 1928, quan l’autor d’El mestre i Margarida tenia 37 anys.\nA lgú, potser la seva pròpia dona, va explicar que Mikhaïl Bulgàkov es va passar llargs anys esperant una trucada de Stalin. La història és trista i és una mostra més del costat ombrívol que sempre alberga l’esperança. Els seus orígens es remunten als anys finals de la dècada dels vint del segle passat. Stalin ja s’havia imposat a la Unió Soviètica i començaven les primeres persecucions d’escriptors. Se censurava, es prohibia. Bulgàkov, que havia estat un precoç autor d’èxit en el teatre, tenia dificultats per publicar. Un dia va rebre una trucada de Stalin. Aquest es va declarar admirador del seu teatre i li va assegurar que els seus problemes acabarien aviat. Al final de la conversa li va prometre que li tornaria a trucar per conversar amigablement sobre literatura.\nBulgàkov, pel que sembla, va quedar convençut. Així van passar els dies i així van passar els anys. La trucada telefònica es feia esperar. La trucada telefònica no arribava. No obstant això, Bulgàkov esperava, i mentre esperava, escrivia. Escrivia sense perspectives de publicar encara que tal vegada amb la secreta esperança que, sobtadament, una trucada tot ho arreglaria. D’aquesta forma van anar concretant-se textos magistrals. Relats com Cor de gos, una visionària anticipació dels nostres dies, o El Mestre i Margarida, una de les millors novel·les del segle XX.\nResulta emocionant pensar que aquest home, tan innocentment i dramàticament a l’espera, fos capaç d’escriure un llibre com El Mestre i Margarida. En poques obres es dona el complexíssim equilibri entre ironia i fondària metafísica que es produeix en aquest text. El lector riu, s’estremeix, admira l’enormitat dels recursos literaris, reconeix d’una manera diferent la condició humana. La trucada de Stalin no arribava, mai va arribar. L’obra no veuria la llum en vida de l’autor. Però Bulgàkov va persistir dia rere dia, pàgina rere pàgina. Què ens importa ara Stalin! Ens importa la bellesa d’una obra memorable!


General | Institut Narcís Oller | Pàgina 36\nDurant els dies 23, 24 i 25 de febrer i per tercer any consecutiu, el Departament de Serveis Socioculturals i a la Comunitat de l’institut va organitzar les Jornades de Cicles Formatius adreçades als alumnes dels cicles d’Atenció a persones amb situació de dependència, Educació… Llegeix més»\n3r d’ESO va de concert!\nAvui 2 de març els alumnes de 3r d’ESO han assistit a un concert del Quartet Ruggieri, al Teatre Principal de Valls. Els alumnes han estat acompanyats per les professores: E. Kàtcheff, M. Porta i N. Candel.\nEl repertori s’ha presentat a la manera d’un menú… Llegeix més»\nViatge de 4t – London 2016\nLa propera setmana tindrem els nostres alumnes de 4t de viatge de fi de curs a Londres.\nPodeu consultar la documentació del viatge aquí: VIATGE FI D’ESTUDIS 4t ESO 2016\nEls alumnes de 4 ESO C, demà divendres 19 de febrer, faran una gimcana de geolocalització amb dispositius mòbils per Barcelona. Podeu trobar més informació a wmcproject.org.\nEn el mapa podeu veure les fotos que han anat penjant a l’instagram dels diferents indrets que… Llegeix més»\nAlumnes dels diversos nivells d’ESO i també de 1r de batxillerat van participar en l’esquiada d’aquest curs que es realitzà entre els dies 4 i 5 de febrer a l’estació de la Masella.\nGeneral, Portada educació física, esquiada 0\nEl divendres de carnaval es va celebrar amb un concert a l’hora del pati, dins el marc del conveni de l’Institut amb l’Escola Robert Gerhad. El grup que va actuar estava integrat per dues guitarres, un baix, una flauta, una bateria i una cantant.


El Bayern i el Dortmund no fallen abans d’enfrontar-se\nEls jugadors del Bayern celebren un gol | EFE\nEls bavaresos superen l’Eintracht Frankfurt, mentre que els de Lucien Favre assalten el Wolfsburg\nper Redacció 23 de maig de 2020 20:56\nEl Bayern de Munic s’ha imposat a l’Eintracht Frankfurt amb comoditat (5-2) i ha respost d’aquesta forma al triomf del Borussia Dortmund al camp del Wolfsburg. Els dos primers classificats de la Bundesliga, respectivament, no han fallat abans d’enfrontar-se entre ells el pròxim dimarts. Els bavaresos arribaran al partit amb quatre punts de marge respecte als de Rin del Nord-Westfàlia.\nEls de Hans-Dieter Flick han tornat a respondre a la pressió del seu principal perseguidor amb solvència. Just després del descans del seu partit contra l’Eintracht Frankfurt ja manava per 3 a 0 gràcies als gols de Leon Goretzka, Thomas Müller i Robert Lewandowski. Un doblet de Martin Hinteregger ha permès als visitants discutir lleugerament el triomf, però Alphonso Davies i una última diana de Hinteregger, encara que aquesta en pròpia porteria, ho han impedit.\nUnes hores abans, el Dortmund ha assaltat el Wolfsburg amb dianes de Raphael Guerreiro i Achraf Hakimi. Els de Lucien Favre han continuat mantenint el pols amb el Bayern i arribaran a l’enfrontament contra el líder de la Bundesliga amb possibilitats de situar-se a només un punt. El pròxim dimarts, a partir de les 18.30 hores, el Signal Iduna Park acollirà un compromís que podria ser decisiu si els de Hans-Dieter Flick superen els seus rivals\nL'exblaugrana Pepe Reina aplaudeix les manifestacions de Vox


El Govern exigeix a la Moncloa ajudes directes per pal·liar els efectes econòmics de la pandèmia | NacióDigital\nper Bernat Surroca , 13 de gener de 2021 a les 10:50 |\nMeritxell Budó i Pere Aragonès, aquest dimarts a Palau | Jordi Bedmar / Govern\nAjudes directes i l'obligatorietat del teletreball. Aquestes han estat les dues principals exigències que ha fet el Govern a la Moncloa aquest matí al ple de la Diputació Permanent al Parlament. El vicepresident en funcions de president, Pere Aragonès, i la consellera de la Presidència, Meritxell Budó, han reclamant "responsabilitat" al govern espanyol i han criticat la deixadesa a l'hora d'abordar els problemes econòmics derivats de la pandèmia del coronavirus. "Si hem d'afrontar mesos de dificultat necessitem que els sectors que hauran de fer sacrificis es vegin compensats. Hi posarem tot el que puguem, però el govern espanyol també ho ha de fer. No hi ha excuses", ha dit Aragonès, que ha recordat que la Generalitat ha donat fins ara 867 milions d'euros en ajudes directes als sectors afectats per la Covid-19.\nAragonès, ha dit que és "fonamental" la restricció de la mobilitat per aturar els contagis, i en aquets sentit el teletreball ha de ser obligatori. "Cal que es dicti el teletreball obligatori en totes les feines que sigui possible", ha dit el vicepresident, i això és competència del govern espanyol. "És imprescindible, no ho podem deixar en un acord entre les parts", ha insistit Aragonès, i ha dit que si s'aconsegueix augmentar els índex del teletreball les restriccions es podran replantejar i que hi hagi menys afectacions en altres sectors. Així mateix, ha dit que si l'Estat no ho vol fer traspassi la competència al Parlament perquè pugui fer obligatòria aquest sistema de treball. Aragonès també ha demanat prorrogar els ERTO fins al 30 de juny i que es paguin aquells que encara no s'han pagat. "La situació és crítica i treballem per anar a un sistema d'ajudes trimestral per salvar l'economia i que serveixi per a injecció directa d'ajudes, permanent, als sectors més afectats", ha dit.\nLa consellera de la Presidència, Meritxell Budó, ha auntat que economia i salut "són dos conceptes que no es poden destriar" i ha explicat que la relació entre els àmbits sanitari, social i econòmic ha de permetre trobar les mesures més efectives per frenar la pandèmia. En aquest sentit, ha dit que es té en compte l'evolució de les dades, el consell dels expert i el diàleg amb els sectors. El Govern ha creat dos espais de diàleg, un amb els sectors estratègics de reconstrucció i un de seguiment de la contenció de la Covid-19. "Aquests àmbits de diàleg donen resposta a l'acord nacional de bases per a la reactivació econòmica i la protecció social, i tindran representació de les organitzacions empresarials i sindicals, i de la Generalitat", ha dit Budó.\nLa portaveu ha denunciat la "deixadesa i abandonament" del govern espanyol en establir mesures de protecció social i econòmica. "La pandèmia ha tornat a posar de manifest que si volem avançar com a societat necessitem disposar de totes les eines d'un estat", ha reblat Budó.\nLa situació és "preocupant"\nAragonès ha admès que l'evolució de la pandèmia és "preocupant", amb 493 pacients a l'UCI i més de 2.000 ingressats per coronavirus. Aragonès ha detallat que les projeccions diuen que venen setmanes "molt complicades" a nivell sanitari i assistencial. "Cal fer de nou tots els esforços per frenar la corba i evitar el col·lapse del sistema de salut", ha demanat. El vicepresident ha dit que les decisions i les mesures s'han de fer pensant en el bé comú, i ha dit que durant la pandèmia hi ha veus que reclamen més restriccions i d'altres que també demanen tenir en compte l'economia. "Cadascuna d'aquesta posicions, que no són absolutes, tenen part de raó", ha dit Aragonès, que ha situat la responsabilitat dels Govern en la capacitat de trobar "el punt òptim" en cada moment entre les necessitat econòmiques, sanitàries i socials fent prevaldre l'interès general. "La línia vermella que no podem passar és la del col·lapse del sistema sanitari", ha reblat el vicepresident.\nEl vicepresident en funcions de president ha reivindicat les mesures adoptades pel Govern per frenar la pandèmia, amb el tancament del Ripollès i la Cerdanya durant les festes de Nadal, i també les restriccions de principis d'any. "Les mesures van des del confinament municipal a la limitació de l'activitat comercial", ha detallat Aragonès. Les mesures acaben, en principi, aquest diumenge, però s'estudiarà, en el marc del Procicat, si es mantenen o es canvien.\nBudó ha admès que la situació és "molt complexa", a Catalunya i als països de l'entorn. "La situació és molt preocupant i per això el Govern ha pres mesures molt restrictives per mantenir la corba de la pandèmia", ha dit la portaveu del Govern. L'objectiu, reduir al màxim la interacció social i mobilitat, dos factors clau per frenar la pandèmia. Budó ha repassat les mesures dictades per l'executiu, amb limitacions de reunions i confinaments perimetrals, i ha insistit que la Generalitat és proactiva en la recerca del virus per trencar cadenes de contagi amb cribratges massius i un reforç del sistema de rastreig. En aquestes dues setmanes s'han posat en marxa dos programes per intensificar la recerca del virus, amb un nou programa de rastreig i d'anàlisi d'aigües residuals per detectar rebrots.\nSuperar les pors i vacunar-se\nAragonès ha situat en la vacunació la gran esperança i ha demanat superar "les pors" i que tothom es vacuni. De tota manera, ha dit que això no pot suposar un relaxament i ha dit que el Govern treballa amb l'objectiu de posar 738.000 dosis en les primeres dotze setmanes de vacunació. "Hi arribarem", ha assegurat Aragonès, que ha fet autocrítica pels problemes logístics de les primeres setmanes, que van alentir uns dies la posada en velocitat de creuer de l'estratègia de vacunació. "Tenim més de 91.000 persones vacunades. Anem a bon ritme i, en la mesura que sigui possible, l'hem d'incrementar", ha dit, i ha recordat que si baixa el ritme de contagis es podran destinar més esforços a la vacunació.\nSocietat, Covid-19, virus, coronavirus, salut, pandèmia, Covid, Pere Aragonès, Meritxell Budó, eleccions catalanes 2021, eleccions catalanes 14-F\nnosotros nos subimos los sueldos durante la pandemia\nPer no pasa naaaa el 13 de gener de 2021 a les 13:44\nesto petara y la onda expansiva os llevara por delante no se puede seguir con un gobierno faraónico con una infraestructura decadente podrida asta la medula con miles de chiringuitos subvenciones consejos comarcales diputaciones enchufados entes triplicadas empresas publicas para meter amiguetes sigamos ciegos y sordos mientras tanto la gente muere en las calles de frio los ancianos con pensiones de pena solo repartes migajas el pasten os lo coméis vosotros con sueldazos de pastizal


La primera trobada va ser un moment màgic i va marcar amb força el domini d’aquell instant ubicat en un temps i un espai concret. La llarga vida d’un esdeveniment, la mirada d’uns ulls bells, la remembrança de paraules belles només arriben a incorporar-se a l’espai mític si romanen i creixen a l’interior, i ella va saber mantenir-les i cuidar-les dins la seva consciència callada. Per a que el poder perduri es necessita que continuï eixamplant-se l’onda expansiva, es necessita que continuï eixamplant-se el ressò. La passió no radica en allò que va passar sinó en allò que salvant les trampes del laberint, continua succeint, allò que dia a dia continua narrant-se. Situat en aquest horitzó s’entreveu el relat secret, l’altra vida paral·lela. Una altra autobiografia que alimenta la seva identitat quotidiana i la manté viva, és el seu mite, el seu àngel alat.\nI l’àmbit de l’enigma passa a formar part del seu escenari quotidià. Conèixer és recordar, conèixer el seu daimon, el seu petit diable. Conèixer és recordar allò que som, allò que Goethe reflectia en el vers final d'un poema anomenat Daimon: “així has de ser, no pots escapar de tu mateix”. Ella no pot escapar de sa memòria. Conèixer és rellegir el seu secret, tornar una vegada i altra a aquells moments màgics que essent els seus punts de fuita envers l’enigma són les il·luminacions que donen claredat al seu destí. Moments màgics que pertanyen al seu món sensible. Una poesia que verbalitza parts de la seva experiència, i que balla dins el seu buit existencial convertint els fets en universos amb vida pròpia. El coneixement poètic com reconeixement d’allò que creix i viu en si mateixa.\nEros és atracció. La visió que ha perdurat en el temps, el vertigen que li va arrabassar o la música que ha cobert el seu esperit actuen com una atracció especial de llarga durada. Sent el contacte amb l’enigma, una força enigmàtica que li atrau envers territoris desconeguts; desdoblada entre allò que pertany a la quotidianitat i allò que li arrossega envers els fons de si mateixa. El desig de l’altre és la seva recerca, una bolcada envers una indagació que implica el perill i la fascinació per allò desconegut; quan el desig de l’altre i el coneixement propi se juxtaposen en un màgic sentiment d’unitat, percep que participa d’una unitat superior que li transmet que ha penetrat ens el coneixement de l’enigma.\nEl seu relat secret, la seva vida paral·lela alimenta una part de la seva identitat i de la seva vida, és el seu mite: aquell estat sense sentit que apareix, de dia i de nit, un fulminant viatge envers fora d’allò que ella creu que és la seva existència.\nDesmarcada de la rigidesa amb la que li estranya la quotidianitat s’allibera de les seves urpes a través de la paraula. Estima la paraula bella, el discurs bell, la sensibilidad creativa. Persegueix el verb d’un àngel i ama la bellesa que es va manifestar en les seves paraules. La bellesa entesa amb sentit d’espiritualitat. Eros sempre perseguirà quelcom que no té, és un buscador que com el filòsof que cerca l’objecte estimat cercarà ser ho més harmònic possible i la major pau possible. Aquest eros espiritual construeix una relació eròtica més enllà de la relació entre dos cossos.\nI així va aparèixer el gran embruix d’eros, la distorsió temporal, la creació d’altre temps, la gestació del seu mite. La veu, la mirada, el joc, les paraules... tots els elements integrats en el seu relat secret. Eros com el gran transfigurador del temps humà, sota el seu influx ha teixit al llarg dels anys la seva edat d’or, aquella que nodreix la seva memòria i dóna veritat i sentit a sa vida.


Velaro D - Transport.cat\nHora i data actual: Divendres 05/03/2021 4:30\nEntrada Autor: aim » Diumenge 02/05/2010 19:19\nNavegant per Flickr he trobat un parell de fotos del que serà el nou Velaro D. Estan fetes a la fàbrica de Siemens de Uerdingen:\nFrontal: http://www.flickr.com/photos/wrightfami ... 566453775/\nCaixes en contrucció: http://www.flickr.com/photos/wrightfami ... 566450265/\nMés fotos: http://www.spiegel.de/fotostrecke/fotos ... 54335.html\nVa ser presentat aquest mateix abril i pel que sembla la DB ha ordenat un total de 15 unitats. Pel que sembla entrarà en servei a finals d'any i s'utilitzarà per a connexions internacionals (a la notícia de l'últim enllaç mencionen Espanya).\nEntrada Autor: metring » Diumenge 02/05/2010 20:38\nEl tindrem aquí per a l'AVE quan arribi a França? Per reforçar, clar.\nEntrada Autor: victorcasta » Diumenge 02/05/2010 20:51\nEl tren està dissenyat per fer serveis més enllà d'Alemanya, però tot dependrà de la intenció que tingui la DB de fer arribar serveis a Barcelona.\nEntrada Autor: megapauer » Dimarts 04/05/2010 13:14\nO sigui, que són els ICE3 multitensió?\nEntrada Autor: Archie-250 » Dimarts 04/05/2010 14:59\nQue xulos són. M'agradaria veure'ls per aquí Barcelona aquests. Millors que els que els seus germans grans.\nEntrada Autor: Jacob.CH » Dimarts 03/08/2010 13:34\nMés amunt d'Alemanya??\nQue arribaran a Polònia i Rússia??\nPer cert, sobre això de que arribaran més amunt i que seran multitensió... Vol dir que faran trajectes internacionals. Però això és possible?, perquè tenen la decoració de la DB, i suposo que haurien de tenir una decoració diferent, recordem el Thalys i l'Eurostar, fan trajectes internacionals i no tenen ni la decoració de la SNCF, ni de la DB, ni de la NS, ni cap d'aquestes.\nJacob.CH l’ha editat per darrera vegada el dia: Dimarts 12/10/2010 20:47, en total s’ha editat 1 vegada.\nEntrada Autor: Guigui » Dimarts 03/08/2010 15:01\nJacob.CH ha escrit: Més amunt d'Alemanya??\nDiu "més enllà", que no és exactament el mateix.\nJacob.CH ha escrit: Per cert, sobre això de que arribaran més amunt i que seran multitensió... Vol dir que faran trajectes internacionals?\nPerò crec que no pot ser, perquè tenen la decoració de la DB, i suposo que haurien de tenir una decoració diferent, recordem el Thalys i l'Eurostar, fan trajectes internacionals i no tenen ni la decoració de la SNCF, ni de la DB, ni de la NS, ni cap d'aquestes.\nAmb la liberalització, cada operador pot circular on vulgui a tota la UE, sempre que compleixi els requisits imposats pel corresponent administrador d'infraestructures. I la decoració hi pinta ben poc. Com a exemple, hi ha ICE alemanys que arriben a Àustria i TGV francesos que arriben a Suïssa.\nEntrada Autor: Jacob.CH » Dimarts 03/08/2010 15:52\nÉs cert, no ho havia pensat.\nTot i això, els ICE se'n van una mica més enllà de la frontera, com tu has dit fins a Suïssa i Àustria, però seria ben diferent que creués TOTA frança i arribés a Espanya\nBé, gràcies per la informació\nEntrada Autor: aim » Dimarts 03/08/2010 16:37\nJo he arribat a veure una locomotora de la SBB Cargo (amb la decoració típica blava/vermella) a Bremen o el ICE de la NS a Freiburg, així que no hi ha cap problema.\nEntrada Autor: Jacob.CH » Dimarts 03/08/2010 16:47\nQuasi que ja m'heu convençut\nEntrada Autor: UT596001 » Dimecres 04/08/2010 0:30\naim ha escrit: Jo he arribat a veure una locomotora de la SBB Cargo (amb la decoració típica blava/vermella) a Bremen o el ICE de la NS a Freiburg, així que no hi ha cap problema.\nL'últim com que vaig estar a Perpinyà vaig veure passar per enmig de l'estació un mercaderies en sentit Portbou amb una locomotora de la SNCB -ferrocarrils belgues- al front.\nEntrada Autor: Guigui » Dimecres 04/08/2010 1:05\nL'ús indinstint de màquines de la DB i ÖBB a ambdós països és un fet des de fa almenys tres dècades. I la Taurus de l'ÖBB (tot i que altres companyies també la tenen, però en nombre inferior) és tritensió, de manera que està pensada per a circular per bona part d'Europa.\nEntrada Autor: Andrakko » Dissabte 21/08/2010 16:08\nEl frontal del velaro D sembla menys allargat i puntiagut que el velaro "normal" seran les fotos... em recorda una mica al oaris de caf, nomes una mica xd.


Truquem al Gegant del Pi?: El treball dignifica\nXeXu 31 de març de 2018 a les 16:44\nCaram, és treballar a l'administració pública i tenir morts a l'armari? No recordo tenir-ne cap jo, però segur que algú dec haver deixat pel camí...\nGemma Sara 31 de març de 2018 a les 22:03\nSí, noi, a tot arreu cuecen habas, encara que en aquesta ocasió em va afavorir. Qui més qui menys té un mort a l'armari, no?\nM. Roser 31 de març de 2018 a les 19:40\nEntenc que et sentissis malament i m'agrada això que tinguessis la dignitat de plorar...De vegades la vida ens posa davant de situacions ben poc agradables!\nGemma Sara 31 de març de 2018 a les 22:06\nGens agradable. Mai he acabat d'entendre per què em van fer signar a mi, no és net. Petonets, Roser, gràcies!\nGemma Sara 31 de març de 2018 a les 22:11\nBé, crec que era un tema de terminis, perquè aquesta noia era a l'estranger, però no és net, igualment.\nxavier pujol 31 de març de 2018 a les 20:50\nHi ha circumstàncies difícils de pair. Suposo que a la persona que va haver de prendre el determini, encara li devia costar més.\nGemma Sara 31 de març de 2018 a les 22:09\nNo ho sé, segurament, jo era molt joveneta llavors. Però si em van escollir a mi, pel que fos, ho haurien pogut fer millor, perquè el procés ja era prou traumàtic! Bona nit, xavier,\nElfreelang 1 d’abril de 2018 a les 12:47\npotser va ser la renuncia voluntària de la noia ? has sabut res més d'ella? carai quina manera de començar a la feina ....t'honora que en parlis\nGemma Sara 1 d’abril de 2018 a les 13:08\nMerci Elfree. No, no hi va renunciar voluntàriament. Al principi vam tenir molt mal rotllo, però després n'he sabut, d'ella, i quan es va morir el meu pare em va enviar el condol. Si pogués tirar enrere, crec (dic crec perquè mai se sap) que no hagués signat el paper aquest que no em pertocava. Ara ho afegiré al text. Mai sabré què hagués passat. Però és veritat que no em fa sentir gens satisfeta de mi mateixa, per molt jove que fos. Petonets!\nGemma Sara 1 d’abril de 2018 a les 18:51\nNo, ara no el signaria.\nAcabo de fer un mail de disculpa a la meva companya. Soc una mica lenta de reflexos!\nشركة المثالية 3 d’abril de 2018 a les 13:15\nGemma Sara 4 d’abril de 2018 a les 22:00\nPons 4 d’abril de 2018 a les 8:37\nEs una feina, segur que en va trobar una altra tard o d'hora, ni que l'haguéssis escanyat amb les teves pròpies mans!\nGemma Sara 4 d’abril de 2018 a les 22:02\nHaha, sí, m'he posat una mica tràgica. Tens raó, té una bona feina i realment el que fes jo no tenia gaire importància, però ho tenia com una cosa clavada!\njoan gasull 4 d’abril de 2018 a les 19:50\nels armaris són plens....i ens ensenyen a lluitar des de ben aviat\nGemma Sara 4 d’abril de 2018 a les 22:04\nSí, va bé treure morts de l'armari. M'he escrit amb la meva companya i ella no ho tenia present. Ha estat molt bé, bon rotllo. Merci.


BIT Habitat i ACEC signen un conveni per la innovació en...\nRedacció VIA Empresa Barcelona. 12 de maig de 2021 09:54\nACEC i BIT Habitat s'alien per millorar l'àmbit urbà de Barcelona | iStock\nEl Barcelona Institute of Technology for the Habitat (BIT Habitat), fundació de l’Ajuntament de Barcelona per la promoció de la innovació urbana, ha signat un conveni amb l’Associació Catalana d’Empreses Consultores (ACEC) per fomentar actuacions per la millora de l’hàbitat urbà de la ciutat. BIT Habitat aprofundeix així un model de col·laboració tant amb el sector privat com en l'àmbit públic, mitjançant el que ja cooperen amb diverses institucions i organismes internacionals, així com empreses, universitats i centres de recerca.\nBIT Hàbitat crearà, en col·laboració amb la patronal de consultoria, un fons d’inversió per a projectes innovadors que millorin, afirma ACEC, la vida a la ciutat. També han acordat la cessió d’espais municipals de Ca l’Alier per a la celebració d’actes diversos, la participació de l’associació de consultores en les formacions sobre innovació urbana de l’Ajuntament o l’organització de sessions de brainstorming amb les empreses que formen part d’ACEC. Es preveu, a més, la creació d’un fòrum d’innovació que reuneixi l’Ajuntament amb empreses consultores per, segons ACEC, "compartir idees i tendències de futur".\nEls objectius de BIT Hàbitat i ACEC eren ja fins i tot abans del conveni, segons defensa el director general d’ACEC, Jordi Marín, molt similars. "La missió que persegueix BIT Habitat s’alinea amb la de l’ACEC – afirma Marín – promoure el talent i la innovació". El dirigent de la patronal es compromet a, mitjançant aquest nou acord, "posar el coneixement i experiència de les consultores al servei de les institucions amb la intenció de fer créixer i avançar el país".


Riberaonline Cultura: El Museu del Ferrocarril a Móra la Nova estrenarà “L’Esperit del Nadal” el 22 de desembre\nEl Museu del Ferrocarril a Móra la Nova i el grup de teatre "L'Estació" posen en marxa un nou esdeveniment dirigit a tota la família: la representació teatral del conte "L'Esperit del Nadal", escrit expressament per aquesta ocasió. Es tracta d'una aventura familiar que inclou un petit recorregut en tren per les instal·lacions del Museu i que ens portarà fins a l'Orient a visitar els Reis Mags durant els preparatius de la Cavalcada.\nEl conte ens explica la història del Manolo, un mosso de l'estació de Móra la Nova, que ha perdut la il·lusió pel Nadal. Els seus amics, la cuinera Amèlia i el maquinista Ramon, s'aliaran amb un personatge fantàstic, l'Esperit del Nadal, per ajudar al Manolo a recuperar la il·lusió per aquetes festes. Per fer-ho, descobriran un secret que s'amaga a l'estació de tren i que acabarà provocant un viatge a l'Orient per conèixer els Reis Mags i gaudir de la seva saviesa.\n"L'Esperit del Nadal" és una oportunitat de fer que aquests dies siguin molt especials per a tots els membres de la família. Les entrades es poden adquirir a www.museuferrocarril.cat , la renovada web del Museu. Els menors de 2 anys que no ocupin seient tindran accés gratuït. Les places són numerades i limitades. L'obra es representarà a la Cotxera del Museu el 22, 23 i 29 de desembre a les 18h.\nPublicat per riberaonline a 21:37


21 octubre 2021 05:04\nBernat Joan i Marí | 13 gener 2021\nEscric encara corprès per la diferència de tractament que un grapat de mitjans de comunicació han dedicat, primer, a l'acusació de terrorisme contra el membre del CDR Adrià Carrasco i, després, a la retirada de qualsevol acusació per part d'un jutge de Granollers. Adrià Carrasco va ser acusat ni més ni manco que de terrorisme en un dels muntatges policials que es varen orquestrar contra els Comitès de Defensa de la República, organització cívica catalana tractada poc menys que com a grup armat. Els principals diaris del Regne d'Espanya varen tractar la qüestió en portada i donaren per fet que Carrasco era un terrorista. El jove no va tenir més remei que fugir esperitat i va anar a parar, com part del Govern de Catalunya, com el raper Valtònyc i d'altres, a Bèlgica. On, evidentment, no va ser perseguit per ningú. Tres anys després -tres anys d'exili!-, Carrasco ha pogut tornar a ca seua net de pols i palla.\nPocs dies abans, la justícia belga tancava definitivament la carpeta de l'extradició del conseller Lluís Puig. Finalment, la fiscalia d'aquell país va decidir no interposar-hi cap tipus de recurs. Consideren que al Regne d'Espanya Puig no tendria un judici just i, per tant, eixamplen sense data límit l'estada de Puig a Bèlgica. Com a exiliat, evidentment, perquè no ha fugit de ningú, sinó que ha comparegut davant la justícia (belga) cada vegada que hom li ho ha demanat. El jutge Llarena ha perdut la partida, però no dubt que continuarà punyicant per intentar-ne l'extradició.\nLa setmana passada, seguint en la mateixa onda de fets, es va activar al Parlament europeu la comissió que haurà de decidir sobre el suplicatori contra Carles Puigdemont, Antoni Comín i Clara Ponsatí. La cúpula judicial espanyola vol jutjar-los per la declaració d'independència de l'octubre de 2017. I vol que el Parlament europeu els retiri la immunitat parlamentària. Veurem què diuen. I, suposant que els la retirassin, veurem què en diuen la justícia belga i la britànica, que, al cap i a la fi, tendrien l'última paraula per tornar-los o no al Regne d'Espanya. Des d'aquesta columna, un servidor accepta apostes sobre el tema. Sense el més mínim dubte sobre quin serà el desenllaç.\nDemà es comença a emetre per TV3 una coproducció entre aquesta cadena i Euskal Telebista sobre el cas dels joves d'Altsasu: després d'una baralla entre joves del poble i guàrdies civils, els primers varen ser acusats de terrorisme, jutjats i condemnats a dures penes de presó. Amb els anys -perquè han hagut de passar anys!- l'escàndol també va prenent una dimensió europea. Tot plegat també acabarà davant el Tribunal de Drets Humans d'Estrasburg. I torn a acceptar apostes sobre quin serà el resultat. Sense el més mínim dubte sobre el desenllaç.\nA partir d'alguns exemples previs, que he trobat que eren del tot necessaris per il·lustrar la qüestió, se'm desvetlla una pregunta que resulta bàsica per a la qualitat de la democràcia espanyola: qui jutja els jutges? Perquè, en tots els casos esmentats, els jutges han actuat en contra de la legislació vigent, en contra del dret internacional, en contra de la Constitució espanyola i en contra del respecte als més elementals drets humans. Com ho han fet en la condemna als presos polítics catalans. Com ho han fet amb els bascos que varen treballar per aconseguir un procés de pau real a Euskadi. Com ho fan fet contra persones com Arnaldo Otegi o Rafa Díez Usubiaga. Quan les més altes esferes del poder judicial actuen contra la democràcia, contra la llei, contra els drets de les persones, com ens en podem defensar? Quins mecanismes té l'Estat per posar a ratlla jutges que actuïn moguts per postures polítiques antidemocràtiques, extremistes, hereves de la dictadura franquista? Qui jutja els jutges? Qui posarà a ratlla els Llarenas, Marchenas, Lamelas, que van absolutament destravats i sense cap contrapès ni cap contrabalança? (Pos entre parèntesis que la divisió de poders, com tothom sap, es basa en el joc de pesos i balances, en què uns poders fan de contrapès dels altres, i en què tothom pot acabar pringant si no fa les coses com pertoca).\nQui li tornarà aquests tres anys d'exili -entre els vint-i-cinc i els vint-i-vuit- a n'Adrià Carrasco? Qui li tornarà tot el que ha patit a na Tamara Carrasco? Qui rescabalarà del seu sofriment el jove madrileny Dani Gallardo, empresonat per donar suport als presos polítics catalans a la seua ciutat natal, condemnat a quatre anys de presó? Quan a Estrasburg diguin que la condemna és improcedent, què li passarà al jutge que l'ha condemnat? Qui li'n demanarà comptes? Què li ha passat a la jutgessa que va condemnar, de manera improcedent, segons el Tribunal d'Estrasburg, Arnaldo Otegi? Davant qui ha hagut de respondre? Com ha respost de la seua condemna injusta, que va tenir diverses persones sis anys a la presó? I els jutges que acusaren Carrasco i li han fet passar tres anys a l'exili -per acabar reconeixent que no hi havia causa-, com compensaran aquest jove d'Esplugues de Llobregat? Bastaran les tres línies del paper que diu que no hi ha cas?\nFormalment, el Regne d'Espanya és una democràcia. Però presenta més imperfeccions que bona part de les democràcies vesines. Des del meu punt de vista, la més notable radica en el fet que hi ha un poder que no compta amb contrapesos ni contrabalances, que actua sense cap mena de por que pugui patir cap tipus d'inconvenient si la seua actuació és arbitrària, contrària a la Constitució i directament il·legal. Poden fer el que els roti sense cap temor, perquè ningú no els pot posar a ratlla. Constitueixen, ai las!, una espècie de colp d'estat permanent.\nAra he llegit que la sèrie s'estrena a TV3 dilluns que ve, dia 18, a les 10 del vespre.\nPer els intocables, fa 9 mesos\nsemblen "els intocables de Rudolf Hess". Quina trepa tant negativa que tenim, en un lloc que no hi són per mèrits democràtics.


OTR | Oficina tècnica del Ripollès\nUn equip ben compenetrat\nCol•laboració amb altres empreses més especialitzades\nDisposem d'una Oficina ben condicionada\namb un ambient de treball ideal\nA l'hora també podem adaptar-nos a les seves necessitats i desplaçar-nos al seu lloc de treball.\nVostè té una idea i no sap com desenvolupar-la?\nLi fan falta més recursos per acabar el seu projecte?\nPER QUÈ CAL EXTERNALITZAR?\nEl mot externalitzar (outsourcing) ja fa temps que es coneix a la indústria, es tracta de subcontractar a una empresa externa per que realitzi una tasca que,en un moment donat, no podem realitzar,tant sigui per no disposar de temps,de personal o per assumir el cost de crear llocs de treball nous, pel que representa (Sou, Impostos, Material, Software etc…), per una feina que ens ocuparà un temps limitat.\nSUBCONTRACTAR LA OFICINA TÈCNICA?\nTots sabem que sempre hi ha projectes que van quedant arraconats,o projectes que decidim no entrar-hi perquè no ens veiem amb la capacitat de complir amb les demandes dels nostres clients,i els deixem escapar,aquí és on entrem nosaltres,per donar un cop de mà en aquests moments puntuals a un cost assumible sense tenir que invertir en béns que poden quedar parats al acabar la feina.\nCOM TREBALLEM NOSALTRES?\nSabem que qui sap més del seu producte és vostè,nosaltres necessitem dels seus coneixements,recollits durant anys de treball,i poder integrar-nos,en la mesura del possible,dins la seva filosofia i poder realitzar el treball amb la mateixa metodologia que utilitzen habitualment i estalviar posteriors manipulacions. Ens adaptem a les seves necessitats i alhora podem aportar coneixements o punts de vista diferents.\nSom una empresa de subcontractació del departament tècnic. Un equip amb gran experiència en el desenvolupament de projectes, amb experiència en diverses branques del sector del metall, especialment del món de la transformació de la xapa.\nModelem en 3D les diverses peces que conformen el conjunt necessari per industrialitzar el producte. Realitzem els plànols en 2D corresponents de totes les peces i escandalls per tal de facilitar la feina a tots els departaments.\nEls diversos projectes duts a terme amb èxit garanteixen la qualitat del nostre departament tècnic, que desenvolupa la seva tasca amb les més avançades tecnologies en l’àmbit del disseny i de la simulació.\nA OTR fem realitat els teus projectes\nPoligon industrial Pont del Roser,1\nTelf. 972 722 303\nDilluns a divendres 8h-13h i 14h-18h\nOTR - Oficina Tècnica del Ripollès


Un museu acabat és un museu mort, i un museu mort és un museu inútil. G. Brown Goode, 1895\nContinguts i didàctica\nElements de merchandising\nLa Xarxa de Professionals en Museografia\nEduard Borrell i Guimerà\nRealitzador de programes audiovisuals, de 1981 a 1993 ha col·laborat amb les principals productores de Barcelona, com ara Sono Multivisión i Konic, amb elles ha participat en importants produccions amb audiovisuals de més 15 pantalles i 50 projectors, en esdeveniments com les olimpiades de Barcelona, l'Expo Sevilla, l'Expo Lisboa, el Fòrum de les cultures de Barcelona, i nombroses produccions per exposicions per institucions com la Generalitat de Catalunya i del País Valencià, Diputacions de Barcelona, Lleida, i diferents ajuntaments. Amb Sono ha participat en els audiovisuals “Modernisme a Barcelona” i “Com funciona una ciutat” premiats amb els Laus de 1985 i 1986, i amb Konic el Laus de 1991 sobre el “Monestir de Santa Maria de Vilabertran”.\nDe 1993 a 2009 ha treballat de realitzador free lance i amb les productores Cop d'Ull Serveis de Producció, Imagine Comunicació Audiovisual i Syncro Enginyeria Audiovisual.\nRafel Sospedra i Roca\nHistoriador i Doctor en Pedagogia per la Universitat de Barcelona\nHa estat Director de l'Àrea de Socialització de l'IPHES durant més de cinc anys, on ha desenvolupat tasques de producció de projectes de museografia, d'exposicions, i de materials didàctics de divulgació científica relacionada amb la paleontologia i l'arqueologia.\nHa estat tutor i consultor de Patrimoni Cultural i Turisme Cultural de la Universitat Oberta de Catalunya; Professor del Màster en Gestió Cultural de la Universitat de Barcelona, Director del curs de Postgrau en Didàctica del Patrimoni de la Universitat de Barcelona, Professor del Màster en Museografia Didàctica de la Universitat de Barcelona Virtual, Professor d'interpretació del Patrimoni en el Màster Erasmus Mundus de la Universitat Rovira i Virgili.\nDurant els anys ha pogut participar en projectes de museografia tant engrescadors com ara el Projecte d'idees del Museo de la Evolución, a Burgos, de recent inauguració, Projecte d'Idees del Museu d'Arqueologia de Catalunya, del Museu Marítim de Barcelona, del Museu dl Ferrocarril de Vilanova i la Geltrú... del disseny i coordinació de l'exposició “Christus explendor” al Museu Diocesà de Barcelona, dins del marc del Forum de les Cultures de Barcelona, del disseny i realització de la senyalètica patrimonial de Dalt Vila, a Eivissa, de diferents exposicions itinerants, com ara “La roca dels Moros del Cogul”, “Ara fa 1 milió d'anys”, “Ara fa 3.5 milions d'anys”\nen projectes de recerca finançats pel Ministerio de Ciencia y Tecnologia o la Generalitat de Catalunya com ara el d'Atapuerca, a Burgos, Multimèdia i mètode històric a l'Ensenyament de la Secundària Obligatòria, Evoluciona.org, o de projectes de docència internacionals amb universitats de Xile.\nFrancesc Tena Juncosa\nHistoriador de l'art i musicòleg. Ha desenvolupat la seva vida professional al voltant de dues grans activitats: la fotografia patrimonial, la digitalització de museus i arxius històrics, i la restauració i conservació de peces d'art, especialment orfebreria.\nDurant força anys ha estat treballant en la delegació de patrimoni de l'arquebisbat de Barcelona, i en el Museu Diocesà de Barcelona.\nCom a dissenyador gràfic, s'ha especialitzat en els catàlegs d'exposicions, tot l'aparell gràfic de caire efímer (flyers, triptics...), i en el disseny de les gràfiques d'exposicions temporals.\nJordi Espona Cascales\nProfessional del marketing, amb una gran visió de futur. Té la immillorable facultat de ser convincent i persistent, arribant a esbrinar els contactes de persones determinants per els nostres projectes.\nDoctor en Història, premi ciutat de Barcelona. La seva visió, però, va molt més enllà de la recerca històrica. Amb molta experiència en el camp editorial i comercial, és una peça bàsica del nostre equip.\nEmpresari que ens aporta tots els seus coneixements sobre el mercat i el públic i les seves necessitats. En definitiva, un gestor cultural amb una gran experiència.\nHistoriador i Màster en museografia per la Universitat de Barcelona. Sempre que el necessitem s'integra perfectament en els equips de producció, agafant les responsabilitats necessàries i prenent les millors decisions.\nDibuixant de referència en el camp de la reconstrucció arqueològica i patrimonial. La seva ingent tasca de documentació ens aporta la seguretat de realitzar els treballs amb rigor i professionalitat.\nESTUDI DE DISSENY XAVIER CALIZ\nEn Xavier ens ha donat i ens dóna la imatge bàsica de l'empresa, i de la majoria de les nostres intervencions.\nEmpresa amb una llarga experiència en el camp de la fabricació, disseny i col·locació de vitrines i mobles complementaris per a museus i centres d'interpretació.\nEmpresa de disseny industrial que ens facilita les planimetries i les execucions dels petits i no tant petits artefactes museogràfics.\nLa gent de Management ens aporta les millors idees per fer del patrimoni una autèntica festa. La seva experiència en el muntatge d'activitats i materials en aquest sentit, ens dóna una total seguretat d'èxit.\nEmpresa de muntatge i transport d'exposicions\nSCHOLA. DIDÀCTICA ACTIVA\nEmpresa de didàctica del patrimoni amb més de vint anys d'experiència en el disseny de materials i activitats escolars de caire patrimonial\nEmpresa de retolació ubicada a Pineda de Mar. Ens aporta imaginació i adaptació gràfica dels diferents dissenys museogràfics. Col·labora també en els muntatges de les exposicions itinerants.\ncamí del Roure s/n\n© 2009-2011 Molècula Per més informació\nmolecula, museografia, didàctica, interpretació, patrimoni, gràfica, interactius, video, audiovisuals, museu, jaciment


Una jove afirma haver patit una agressió sexual a l'acampada de la plaça Universitat\nPublicat 19/11/2019 12:00:51 +01:00CET\nUna jove va trucar dijous passat al telèfon d'emergències 112 i va assegurar haver estat víctima d'una agressió sexual a l'acampada d'estudiants de la plaça Universitat de Barcelona, han informat a Europa Press fonts policials.\nAquell dia, després de rebre la trucada d'avís, els Mossos d'Esquadra es van desplaçar a l'acampada i van identificar un presumpte implicat en els fets, tot i que com la víctima no ha presentat cap denúncia formal no s'ha pogut obrir una investigació.\nFonts de l'acampada han explicat a Europa Press que va haver-hi "presumptament i lamentablement" una violació, i han remarcat que la víctima no hi acampava regularment.\n"Era una persona que acampava amb nosaltres, però es desmarcava del moviment. No era activista ni era habitual", han assenyalat aquestes fonts, que han rebutjat que la víctima hagi acudit al punt lila de l'organització, i que no ha presentat cap denúncia.\nSobre el presumpte agressor, han detallat que els Mossos van identificar una persona, que no van poder detenir perquè no hi havia denúncia, i aquesta persona era algú "completament desconegut" pels membres de l'acampada.\nNo hi ha testimonis que veiessin o sentissin res, i les fonts han assenyalat que la presumpta agressió va tenir lloc en una de les tendes centrals de la plaça: "És un cop dur".\n"Més enllà que afecti l'acampada, el que és greu és que els carrers no siguin segurs", ha dit l'organització, que emetrà un comunicat sobre aquesta qüestió durant les properes hores.\nL'acampada fa 21 dies que es troba a la plaça Universitat i des de llavors les tendes situades a la Gran Via tallen aquesta artèria de la ciutat.


- Construcció d'un Forn al Centre de Discapacitats de Charagua\nConstrucció d'un Forn al Centre de Discapacitats de Charagua\nGeneral: implementació d'un forn, servint aquesta com a teràpia ocupacional per a les persones amb discapacitat, brindant un servei eficient als interns i externs que són atesos a la Fundación El Arca.\nFer que les persones amb discapacitat se senten bé a les instal.lacions de la Fundació L'Arca, proporcionant-los un espai adequat perquè puguen ubicar l'àrea de teràpia ocupacional.\nOferir una formació integral i d'acord amb les necessitats de cada intern perquè, quan abandonen el centre, puguen valer-se per si mateixos.\nContractar els serveis de tècnics especialitzats en el rubro de la construcció i, posteriorment, al forn perquè duguen a terme el projecte.\nLa Fundació L'Arca és una institució que ofereix servei integral a persones amb discapacitat sense fins lucratius. Ofereix oportunitats a les quals no les tenen, d'ací el seu lema: "Limitació és no tenir oportunitat" (Pres d'Eduardo Galeano).\nLa implementació del forn és una infraestructura de capital importància per a la formació de les persones de manera que sàpiguen enfrontar la vida i s'aconseguisca l'autonomia que tant es busca en les persones amb discapacitat. Així mateix, és un projecte de servei, ja que la producció del forn té capacitat d'abastir el consum intern i el de la població en general, de manera que mostra la seua capacitat productiva.\nUniversitat de València: 6.000 €\nDirecte: 35 Discapacitades\nDirecte: 25 Discapacitats\nIndirecte: 12 Dones personal de la Fundació\nIndirecte: 10 Homes personal de la Fundació


Residències públiques Barcelona - Residència Mercat del Guinardó Residències públiques Barcelona - Residència Mercat del Guinardó\nT 93 689 27 40 - 93 380 09 70\nLa residència per a gent gran Mercat del Guinardó és un equipament de la Direcció General de Protecció Social, abans ICASS, que gestiona Mutuam, per concessió administrativa i les places de que disposa són totes públiques.\nL'edifici de nova construcció, està situat en el barri del Guinardó de la ciutat de Barcelona i està integrat i forma part d'una illa de serveis, entre els que s'hi troba un CAP (Centre d'Atenció Primària) i el Mercat del Barri del Guinardó, del que pren el seu nom.\nAquesta residència geriàtrica al Guinardó, ofereix a les famílies unes instal·lacions modernes, diàfanes i confortables, amb espais amplis i amb molta llum. Els serveis assistencials estan liderats per un equip de professionals expert i multidisciplinari que es caracteritza per la seva vocació i calidesa.\nAtès que els nostres serveis assistencials estan orientats a prestar una atenció de qualitat que vetlli pel respecte a la intimitat i la dignitat dels usuaris, treballem en la implantació de la Norma Libera-Ger amb l’assessorament de la "Fundación Cuidados Dignos". Avalats per nombrosos estudis internacionals, volem millorar la qualitat de vida de les persones que atenem, facilitant la seva mobilitat i centrant-nos en la valoració integral de cada resident que utilitza contencions, la formació dels professionals que els atenen i la participació activa dels usuaris i les seves famílies.\nResidència assistida · Centre de dia\nAtenció mèdica diària · Infermeria diària · Servei de farmàcia · Atenció social · Atenció psicològica · Fisioteràpia i rehabilitació · Teràpia ocupacional · Teràpia cognitiva · Teràpia psicomotriu · Educació social i animació sociocultural · Control nutricional i dietètic.\nServei de cuina pròpia · Servei de bugaderia · Servei de neteja\nPerruqueria i manicura · Podologia · Servei religiós · Conferencies i xerrades per a les famílies, projectes intergeneracionals i de cooperació amb la comunitat\nEdifici d’ús exclusiu. Amb habitacions individuals amb bany adaptat compartit, exteriors, lluminoses i tranquil·les . Connexió individual de TV. Gimnàs i sala de rehabilitació · Menjador · Sales d’estar amb TV, sala de lectura i sala polivalent · Terrassa · Calefacció · Aire condicionat a les zones comuns·


Bufa el «khamsin» - Diari de Girona\nBufa el «khamsin»\nfuster 12.12.2020 | 01:22\nBufa el «khamsin» Diari de Girona\nEl passat mes de març, mentre el món es confinava, el khamsin bufava en un llogaret egipci. Després de dies suportant el vent abrusador, van arribar les pluges i, amb elles, una plaga de serps. Eren per tot arreu i sortien de qualsevol racó. Ho explica en un diari l´egiptòloga i directora de Museu Egipci de Barcelona, Mariàngela Taulé, que també afegeix que en van matar algunes amb pals, fins que van descobrir una cobra egípcia en el seu garatge. Saber que tens un animal d´aquestes característiques a un parell de metres d´on dorms no és la meva idea de plaer o relax. Els rèptils, per a Indiana Jones. Taulé va solucionar la situació trucant a un h´awi, una mena d´encantador de serps que recita salmòdies i les convenç perquè entrin en una bossa. Llegeixo aquesta història, que bé podria ser una macroproducció de Disney, i em pregunto quantes persones moren a l´any per mossegada de serp. Doncs entre 81.000 i 138.000 persones. La majoria, per falta de medicines. Segueixo llegint i arribo a la història d´un nen de catorze anys que explica el seu periple per arribar des de Nigèria a Canàries amagat en el buit del timó d´un gran vaixell de càrrega. Dies i nits, ai aquestes nits, enmig de l´oceà. Fred, por, gana i set. El noi bevia aigua de mar, mirava de no caure i intentava descansar en un espai de dos metres. Avui, des d´un centre a Canàries confia que, algun dia, arribarà a ser advocat. Tant de bo. Serà una bonica història.\nEm connecto a una trucada de vídeo. Una companya dona pautes per cuinar alguna cosa senzilla. Pa de motlle, pernil, unes fulles d´enciam, dues rodanxes de tomàquet i un parell de talls de formatge. La idea és fer un sandvitx i aprendre alguna cosa sobre la piràmide alimentària, la importància de combinar proteïna, hidrats i verdura i veure les cares durant la setmana que els alumnes són a casa. L´entrepà és el de menys. Combatre la solitud és el de més. Sento la veu d´un pare excusant-se. La seva filla no podrà fer l´activitat. No, no tenen pa. Tampoc té feina. Ni diners. Silenci.\nEn el meu món, les mossegades de serps eren, fins ara, una realitat llunyana associada a contes. No obstant això, em costa poc imaginar l´angoixa de qui surt del seu país a la recerca d´oportunitats. Aquesta realitat ja no em queda tan lluny. Puc intuir la por als rugits de la mar o a perdre´s en la seva immensitat. Crec que immunitzar-se al patiment aliè és una elecció personal i jo no vull una vacuna per això. No vull mirar a un costat quan algú proper no pot comprar els ingredients per fer-se un entrepà. Penso en el què i el com fer alguna cosa mentre rebo un WhatsApp malparlant contra la decisió de no permetre que el dia 26 es reuneixin més de sis persones. Un criteri bastant il·lògic, si es té en compte que quatre dies més tard podrem ser deu, però cadascú decideix les raons per les quals s´esquinça les vestidures i les batalles en què lluitar. Podem anhelar reunir-nos amb més família, però convé no oblidar que, en algun lloc, bufa el khamsin, que hi ha persones que es llancen al mar i famílies que no saben com arribar a final de mes.


Caprabo col·labora en la Castanyada solidària de Sta. Eulàlia de l’Hospitalet\nEl proper divendres 29 d’octubre, la Comissió de Festes del barri de Santa Eulàlia de l’Hospitalet celebra la seva Festa de la Castanyada Solidària convidant als infants de les escoles del barri a gaudir de la cultura popular catalana.\nAquesta celebració fa 5 anys que s’organitza al barri per fer germanor entre el veïnat i assisteixen, cada any, unes 300 persones. A més de la castanyada, hi haurà una actuació del Coloraines Band, un grup d’animació infantil.\nPer mesures de seguretat s'ha desplaçat la festa de la plaça Milagros Consarnau al recinte de Can Trinxet , per tenir un millor control de l’aforament.\nEls infants i llurs famílies podran tastar les castanyes que es torraran al recinte industrial de Can Trinxet a partir de les 17:30 hores fins exhaurir existències.\nEl supermercat Caprabo de Santa Eulàlia, que porta gairebé 20 anys donant servei als veïns, cedirà sucs de fruites de les seves marques a la comissió de festes, per col·laborar en la castanyada i oferir un refrigeri pels infants assistents, fomentant la interacció social i integració cultural de les famílies del barri.\nTornem a gaudir, dels carrers, torrem castanyes, fem panellets, mengem moniatos i gaudim de la fruita confitada. I, pels més grans, fem un tastet de moscatell.\nQue gaudiu del dia!


L’Institut Cartogràfic i Geològic publica un díptic sobre allaus i consells de seguretat a la muntanya\nImatge d'arxiu d'una allau al Pirineu\nImatge d’arxiu d’una allau al Pirineu | Institut Cartogràfic i Geològic de Catalunya\nL’Institut Cartogràfic i Geològic de Catalunya posa a disposició de la ciutadania el desplegable informatiu “Compte amb les allaus!” El díptic es troba al web de l’ICGC en els cinc idiomes oficials dels Pirineus: català, castellà, francès, eusquera i aranès, i té la voluntat de conscienciar d’aquest risc, inherent a la muntanya durant l’hivern, i millorar la seguretat davant d’aquest fenomen natural.\nEl díptic conté les recomanacions bàsiques per seguretat en allaus i pot resultar d’interès per a totes les persones que freqüenten la muntanya als mesos d’hivern, com ara esquiadors, excursionistes, professionals de la muntanya, turistes i també per als estudiants, per tal de formar-los i sensibilitzar-los per a sortides a la natura. Segons la Base de dades d’allaus, Catalunya té 1.300 km2 de terreny allavós i, tot i que cada any és molt diferent, es registren entre 250 i 300 allaus per temporada, amb una mitjana d’una o dues persones mortes. Cal dir que en més d’un 70% dels casos la pròpia persona involucrada és qui ha provocat l’allau.\nLes allaus es produeixen quan una massa de neu es precipita i cau avall pel vessant d’una muntanya. Poden ser de dimensions variables, produir-se per causes naturals o accidentals i, a més de l’existència de neu, hi ha diversos factors que influeixen en el risc que es produeixin. Així, el desplegable explica, de manera gràfica i resumida els cinc problemes típics que poden produir perill d’allaus. Aquests són una nevada recent; acumulació de neu transportada pel vent; capes de neu febles fruit de nevades antigues; neu humida, i lliscament de la capa de neu sobre el terra. La identificació d’aquestes situacions ajuda als usuaris de la muntanya a preveure possibles riscos i a adoptar els comportaments adequats. Els problemes típics d’allaus complementen el grau de perill, que es prediu en base a l’escala europea de perill d’allaus, que va de feble (1) a molt fort (5).\nAllau a Baqueira | Youtube\nTambé s’explica el mecanisme necessari per desencadenar un allau, bé sigui per causes naturals o per una sobrecàrrega addicional sobre el mantell nival, com el pas d’un grup de persones. Les situacions de perill es complementen amb la localització de possibles allaus per orientació i cota. El díptic informa també de l’escala de mides per mesurar la dimensió d’una allau, Aquesta escala és de 5 nivells i es considera que a partir de la mida 2 (allau mitjana) ja hi ha perill d’enterrament i possible mort per a una persona. El butlletí de perill d’allaus de l’ICGC informa diàriament del grau de perill en base a l’escala europea de perill d’allaus a 24 hores vista i indica la tendència per les properes 48 hores. En els butlletins s’utilitza la simbologia explicada en el díptic.\nFinalment, el díptic es complementa amb recomanacions sobre el material que cal dur a la muntanya en hivern específicament orientat a protegir-se davant d’allaus (pala, sonda i DVA) i consells per a la pràctica fora de pista (amb el significat de les diverses banderes informatives sobre el perill d’allaus). A banda de l’edició d’aquest díptic, l’ICGC elabora ordinàriament diversos productes i col·labora en diversos protocols de seguretat relacionat amb les allaus, atès que és l’organisme encarregat del sistema de predicció i vigilància per allaus a Catalunya. Així, durant la temporada hivernal elabora el Butlletí de Perill d’Allaus (BPA), de dilluns a dissabte, consultable al seu web i amb la possibilitat de subscriure’s per rebre’l diàriament. Les allaus que es produeixen cada any es cartografien i s’inclouen a la base de dades d’allaus de Catalunya.\nIgualment, l’ICGC s’encarrega de la vigilància els set dies i les 24 hores durant la temporada hivernal per donar compliment al pla Allaucat, informa de la possibilitat de fusió de la neu dins del pla Inuncat i informa dels gruixos de neu en el marc del pla Neucat, tots de Protecció Civil. D’altra banda, l’Institut realitza les prediccions local per a quatre estacions d’esquí gestionades per Ferrocarrils de la Generalitat (FGC) i, quan és necessari, dona suport al desencadenament d’allaus de forma artificial. Per dur a terme aquestes tasques, els tècnics de l’ICGC realitzen treball de camp i de laboratori, a més de disposar d’una xarxa d’observadors que permet cobrir tot el terreny.\nallaus institut cartogràfic i geològic de catalunya


Escarabats :: Libelista\nQuan troben l'ambaixador noruec mort en un bordell de Bangkok, l'inspector Harry Hole és enviat des d'Oslo per ajudar en la investigació del cas. Després d'haver resolt un cas d'assassinats en sèrie a Austràlia, el seu nom comença a ser conegut,\nPerò un cop arriba a Tailàndia, Harry descobreix que aquest cas és molt més que un assassinat atzarós. Hi ha alguna cosa més, alguna cosa que s'amaga darrere les cortines, com els milers d'escarabats que corren pels terres de la ciutat, i surten quan menys els esperes. Per cada escarabat que es veu a l'habitació de l'hotel, n’hi ha centenars darrere les parets. Envoltat pel soroll del trànsit, les prostitutes, la brutícia, els expatriats, els fumadors d'opi i els pedòfils, Harry es passeja pels carrers de Bangkok tractant de reconstruir la història de la mort de l'ambaixador. Però de sobte sembla que ningú no vulgui que en Harry segueixi estirant el fil de les activitats dels diplomàtics noruecs establerts a Bangkok. Sembla que el govern noruec està més interessat a evitar un escàndol que no pas a resoldre els crims perpetrats.


A concurs, la gestió de la línia entre Madrid i l’aeroport Andorra-la Seu | BonDia Diari digital d'Andorra.\nM. P. A. / / M. P. / Foto: BonDia\nEl Govern traurà a concurs la concessió de les companyies aèries que operaran des de l’aeroport Andorra-la Seu d’Urgell. Així ho ha anunciat aquest matí el ministre de Presidència, Economia i Empresa, Jordi Gallardo. Segons ha explicat, la intenció és que aquest hivern es puguin començar a operar vols a Madrid. I per què a la capital d’Espanya? Perquè és la línia que està “més madura” en relació amb els plans de negoci que han presentat les diferents companyies interessades, ha contestat. I ha afegit que “ens estem centrant en el curt termini per aquest hivern amb l’arrencada de la connexió amb Madrid”. D’aquesta manera, confia que un cop entri en funcionament, les altres connexions seran “més fàcils”.\n“Hem parlat amb fins a sis companyies”, ha recordat el ministre. A totes se’ls va facilitar la informació necessària perquè poguessin elaborar un pla de negoci, de manera que tenint com a base aquest pla de negoci poder calcular quina hauria de ser l’aportació amb la qual el Govern i el sector privat haurien de contribuir. Preguntat en aquest punt, per la companyia Andorra Airlines que ha anunciat en diverses ocasions que posava en marxa els vols des de l’aeroport Andorra-La Seu, Gallardo ha insistit que s’hi havia reunit en dues ocasions però que precisament aquesta companyia no els havia presentat cap pla de negoci. “Hem rebut a tothom que ha tingut interès”, ha emfasitzat, “hem contrastat dades i plans de creixement”.\nPel que fa als criteris a l’hora de triar la companyia adjudicatària, el ministre ha afirmat que s’atorgarà al “millor operador”, a qui garanteixi continuïtat, al qui tingui una bona comercialització dels bitllets, a qui pugui créixer amb possibles noves rutes i a qui tingui experiència en el sector. Segons el ministre s’ha d’anar passa a passa: “amb el que ha costat no ens podem arriscar, i entre les propostes que es presentin triarem la millor possible”, ha dit.\nGallardo ha assegurat que la convocatòria del concurs serà “ràpida” i s’espera que al desembre estigui en marxa la línia. A més, ha indicat que des del Govern sempre han estat valorant dues possibilitats: “o fer l’aportació directa o fer-ho a través de concurs”. En aquest sentit, ha assenyalat que segons els criteris de la Unió Europea, la via de la subvenció directa per publicitat “té una data de caducitat”, i s’ha de fer a través de concurs. Així és que “al final farem un plec de bases alineat amb el que hem anat parlant amb les diferents companyies”, ha indicat. De tota manera no ha descartat que poguessin arribar més propostes un cop es convoqui el concurs i ha remarcat que la finalitat d’optar per aquesta modalitat és que “tothom se senti confortable i tranquil amb el model que s’ha triat”.\nEl ministre ha exposat que hi ha empreses que ja han manifestat el seu interès, com ara Air Nostrum. “Com a mínim”, saben que algunes de les companyies amb les quals han parlat sí que es presentaran, “almenys així ens ho han manifestat”. També ha afegit que tot i que és “moderadament optimista” pels passos que ja s’han donat, “la prudència em fa no avançar més”.\nQuant al preu del bitllet, ha manifestat que “ara com ara no es pot donar, tot i que ho tenen analitzat”, però cal tenir en compte les freqüències i els vols que hi pugui haver.\nEls avions que mai arriben\nFa pràcticament un mes el director executiu d’Andorra Airlines, Jorge Soriano, aconseguia titulars a diversos mitjans del país i d’Espanya perquè va anunciar que aquest mes d’agost la companyia començaria a oferir vols des de l’aeroport Andorra-la Seu cap a Madrid, Palma i Porto. És cert que encara no s’ha acabat el mes d’agost, però gairebé s’hauria de creure en miracles per seguir confiant que els pròxims dies podrem veure aixecar-se algun avió de la companyia des de l’aeroport alturgellenc.\nL’activitat d’Andorra Airlines deu ser una de les més anunciades, si bé mai s’ha arribat a concretar. Uns vols regulars i uns avions que mai han arribat. De fet, fins ara, l’única activitat que se li ha atribuït ha estat l’anunciat com a primer vol oficial de la companyia: el que va portar la delegació dominicana a la Cimera Iberoamericana.\nFent recerca a l’hemeroteca, però, es pot recopilar la col·lecció d’anuncis incomplerts. El desembre del 2020 informàvem que “Andorra Airlines preveu operar des de la Seu a partir del març”. Òbviament un altre titular que es va quedar en paper mullat. Però n’hi ha molts d’altres. Si ens remuntem fins al 2016 trobem presentació pública i tot. Era el mes de febrer i en un acte al Centre de Congressos de la capital, els responsables de la companyia, amb Soriano al capdavant, van presentar el seu projecte per oferir vols regulars des de l’aeroport de la Seu.\nHavien de començar al cap de dos mesos i estimaven portar 24.000 usuaris el primer any. En aquell acte hi van prendre part representants del món empresarial, d’Andorra Turisme, Aeroports de Catalunya i el llavors alcalde de la Seu, Albert Batalla. En canvi, no hi van assistir representants governamentals, que posteriorment van justificar l’absència per la imputació de Jorge Soriano en el cas de corrupció Mercuri. A tres dies de l’estrena de l’operativa, no es podien comprar els vols. A finals del 2018 van anunciar que havien estat víctimes d’una mena d’estafa i que mai van arribar a rebre els diners dels suposats prestadors. Des de llavors, més paraules, més titulars, però cap operativa regular a l’aeroport.


"Balears està preparada per administrar fins a 80.000 dosis setmanals", segons Armengol\n“Estam capacitats per immunitzar tota la població de Balears en tres mesos, si tenim les dosis suficients”, ha manifestat la presidenta del Govern aquest dimarts en el Parlament\nLa presidenta del Govern, Francina Armengol, ha comparegut aquest dimarts al Parlament de les Illes Balears per donar compte de la situació sanitària i els efectes econòmics i socials que la pandèmia ha provocat al territori. Durant la seva intervenció, Armengol ha recordat la necessitat de “resistir” i “actuar amb la fermesa i la determinació que hem demostrat davant onades anteriors” per a la contenció del virus i per poder normalitzar i reactivar l’economia a finals de primavera, quan s’esperen avanços importants en la vacunació.\nLa presidenta del Govern ha recordat que totes les illes es troben en una situació de “risc extrem”, alhora que ha enviat un missatge de condol a totes les famílies que han patit la pèrdua d’un ésser estimat pel coronavirus. La presidenta ha apel·lat a la unitat i a sumar forces i capacitat, l’única forma que s’ha demostrat efectiva: “No és l’hora de mirar els interessos individuals de cadascú: és l’hora de la generositat i l’ètica. No és l’hora de la divisió, és l’hora de sumar forces per continuar frenant el virus, com hem fet onada rere onada”, ja que el que ens sostindrà “és una forma d’actuar que ens uneix a tots en l’esforç i en la solució”. En aquest mateix sentit, també ha agraït la tasca dels professionals sanitaris i dels treballadors dels serveis essencials per la seva implicació en un moment com l’actual.\nLa presidenta del Govern confia “poder normalitzar i reactivar l’economia a finals de primavera”\n“La vacuna s’ha convertit en la gran esperança de tots”, ha seguit la seva intervenció. Armengol ha explicat que, fins al dia d’avui, a les Balears s’han vacunat 20.267 persones, 2.769 de les quals ja estan immunitzades, i que s’han utilitzat el 99,3 % de les vacunes rebudes, a més de la distribució de les 4.785 que va repartir ahir el Govern espanyol. No obstant això, ha apuntat que la capacitat de producció de les vacunes, ara per ara, és “clarament insuficient”.\nNotícies relacionades80.000 dosis setmanalsArmengolParlamentVacunació massiva\nArmengol insta als veïnats a no sortir dels municipis


La situació a Kirkuk es complica mentre el referèndum per decidir-ne el futur s'endarrereix mesos - Nationalia\nPolítica i institucions, Conflictes violents, Llengua i cultura\nLa situació a Kirkuk es complica mentre el referèndum per decidir-ne el futur s'endarrereix mesos\nUn atemptat contra una manifestació que s'oposava a una llei iraquiana fa una vintena de morts · Els kurds reclamen que se celebri una votació per integrar la ciutat al Kurdistan autònom · Àrabs i turcmans s'hi oposen\nKirkuk, una de les principals ciutats del nord de l'Iraq i capital d'una regió molt rica en petroli, ha patit un dels seus pitjors atacs violents des de la invasió nord-americana de 2003. Dilluns 28, una suïcida va fer-se esclatar en una manifestació de kurds que protestaven contra una nova llei electoral iraquiana i va matar 22 persones, segons xifres de Reuters AlertNet. El que va seguir a la matança va un esclat de violència de la multitud kurda contra la minoria turcmana de la ciutat. Tot plegat, mentre fa mesos que s'hauria d'haver celebrat un referèndum per decidir si Kirkuk s'integra a la Regió Autònoma del Kurdistan o roman sota control directe del Govern iraquià.\nLa protesta que s'estava celebrant als carrers de la ciutat anava dirigida contra una llei aprovada pel Parlament de l'Iraq el passat dia 22, en la qual els diputats van decidir que a final d'aquest 2008 se celebraran eleccions provincials a tot el territori estatal. Aquesta llei, però, va ser aprovada sense el concurs dels parlamentaris kurds (de fet, només va rebre 127 vots dels 275 diputats que formen la cambra de representants), i l'endemà, el president de l'Iraq, el kurd Jalal Talabani, va dir que s'oposaria a aquesta norma.\nTemor kurd a quedar en minoria\nPer què aquesta oposició kurda? Segons explica aquest article de The New York Times, la llei proposava la creació d'un nou Consell Provincial de Kirkuk format per deu kurds, deu àrabs, deu turcmans i dos cristians. Això deixava els kurds en minoria, cosa que aquests no estan disposats a acceptar. I és que els kurds recorden que Kirkuk és una ciutat històricament kurda, i que bona part dels actuals residents àrabs hi van ser instal·lats pel règim de Saddam Hussein per alterar-ne la composició ètnica, alhora que milers de kurds, turcmans i assiris (Human Rights Watch parla de 120.000 persones) en van ser expulsats entre 1991 i 2003. Un cens de 1957, de fet, mostrava que gairebé dues terceres parts de la població era kurda.\nEls kurds volen que es dugui a terme un cens a la ciutat perquè se sàpiga quina és la situació demogràfica actual. Si s'ha de fer cas de la votació per al Consell Provincial de Kirkuk de 2005, sembla que al conjunt de la província els kurds són majoria (la llista unitària que els partits kurds van presentar-hi va aconseguir la majoria absoluta). Però, en última instància, el que reclamen els kurds és que se celebri el referèndum sobre la integració o no de Kirkuk al Kurdistan autònom. Aquesta votació està prevista a la Constitució iraquiana, i de fet, s'havia d'haver celebrat el 15 de novembre de 2007. El desacord entre kurds, àrabs i turcmans (aquests dos darrers grups no volen formar part del Kurdistan) la va fer impossible, i a dia d'avui, encara està ajornada sense que se sàpiga quan es podrà votar. Aquesta incertesa, han assenyalat els líders de la Regió Autònoma del Kurdistan, podria acabar provocant un enfrontament armat a la zona.\nEls turcmans demanen protecció\nTinguin raó o no els líders kurds, el cert és que després de l'atemptat d'ahir, grups de kurds desesperats per la matança es van dirigir cap a les oficines dels partits turcmans i hi van calar foc, segons explica l'International Herald Tribune. Almenys 25 turcmans van resultar ferits. Davant dels fets, el president del Front Turcman Iraquià, Saadettin Ergeç, ha demanat que les Nacions Unides s'impliquin en el manteniment de la pau a Kirkuk, cita Turkish Press. La minoria turcmana de l'Iraq està considerada una aliada de Turquia a la zona. Ankara ha amenaçat anteriorment que qualsevol agressió kurda contra els turcmans podria desencadenar una invasió de l'exèrcit turc al Kurdistan de l'Iraq.\nAl Jazeera: Kirkuk blast kills 22 Iraqi protesters\nKurdish Globe: Kirkuk demo demands elections on time\nMónDivers: Les eleccions iraquianes causen un nou desacord entre kurds i àrabs\nInternational Crisis Group: Iraq and the Kurds: Resolving the Kirkuk Crisis (informe sobre la ciutat)


Meme de l’aigua – el basar de les espècies\nMeme de l’aigua\nHabitualment en este bloc solem parlar de coses serioses, però que a la major part de gent els interessa relativament (de frikades, vaja). Avui farem un post diferent, ja que el el JM Yago em passa un meme que parla sobre la problemàtica de l’aigua, ara que la cosa comença a estar candent, i com que crec que és un tema molt interessant el passaré a fer.\nRES: Crec que s’haurien de fer consultes populars, però no d’este tema. M’agradaria que els polítics fessen consultes populars amb la normalitat del sistema suís, i m’agradaria que em consultessen sobre qüestions molt més pràctiques i que tinguessen incidència en la meu dia a dia (fem tal carretera? ens gastem els diners en esta cosa? voleu esta urbanització nova?). El tipus de decisions com la que ens ocupa crec que s’haurien d’adoptar des d’una perspectiva tècnica i no política o mercantil.\nPer exemple, des d’un punt de vista tècnic es podria decidir si es necessari portar aigua de Tarragona a Barcelona, i es passaria a actuar en conseqüència. En este supòsit, crec que en cap cas els tècnics recomanarien vendre esta aigua, amb DO Tarragona, a 1 euro, quan l’aigua de l’Ebre que surt per l’aixeta a Tarragona costa 33 cèntims.\nRES: Rotundament no. I només cal posar com a exemple de la campanya que es va fer fa temps en moltes poblacions però no a Tarragona ciutat.\nRES: La realitat mana, i la realitat diu que no. Quant de temps fa que sentim parlar de transvassaments? Quant de temps fa que se’ns diu «que no hi ha prou aigua»? No es pot al·legar desconeixement del problema, i si ara el tenim és perquè no s’ha fet bé els deures:\nA on són les dessaladores? A on és la modernització dels sistemes de reg per estalviar aigua? A on és la modernització de les canalitzacions municipals d’aigua, per no perdre-la inútilment? Què s’ha fet amb els aqüífers contaminats històricament per poder recuperar aquella aigua, com ara els de la Plana de Vic? Per què es donen permissos per obrir camps de golf quan se sap que no estem per moltes alegries (a Port aventura n’inauguren tres)? Per què s’ha deixat urbanitzar sense control i sense pensar en la necessitat d’aigua d’estes noves cases? Podeu veure que la llista és llarguísima, i podria continuar…\nRES: No sé si responsabilitats polítiques és el terme adequat. En un món medieval els enviaríem a la foguera (i si es cremen perquè no hi ha aigua, mala sort). Després d’uns quants anys (des del 2003?) en què el Departament de Medi Ambient ha estat encapçalat per dirigents d’un partit que s’autoproclama verd (i el Govern dirigit per un d’antitransvassista) no hi ha paraules per expressar la indignació que sento. Fa molts anys que haurien pogut començar a aplicar solucions, i si bé pot ser que la situació anterior no fos bona, això no és excusa per arribar a on ens trobem ara. Algú no ha fet els deures, i no és just que el ciutadà d’a peu i el medi ambient en reben les conseqüències en forma de multes i perjuís ambientals, quan l’Administració no s’hi ha esmerçat a fons.\nPasso el meme de l’aigua al Manel, a la Carme, al Dani, al night, al gustau i a la jaka. Que quede clar que ningú està obligat a fer-ho, i que si algú que no he anomenat en té ganes, endavant!\nLa Marfanta dia que l’Ebre no sabia vendre la sequera….\nBy Jacme | 1 d'abril de 2008 | General | 5 Comments |\n← La música de les esferes (1)\n5 thoughts on “Meme de l’aigua”\nJosep Maria 1 d'abril de 2008 at 15:54\nmolt be, gràcies 🙂\nNightwing80 1 d'abril de 2008 at 21:05\nM’ho apunto a la llista de deures, Jacme! A veure si tinc una estoneta demà. 🙂\nAnna 2 d'abril de 2008 at 14:21\ncrec que tens tota la raó, el que s’ha de fer és gastar l’aigua que tenim i amb racionalitat, i no tenir conreus inadequats per la precipitació del nostre territori o fer camps de golf i plantar gespetes a tots els jardins com si fóssim anglesos.\nI el tema trasvassament, jo al·lucino.. el de l’Ebre cap a Múrcia era dolent, i els mateixos que ho deien justifiquen ara el trasvassament del Segre al Llobregat, no té ni cap ni peus! I la canalització de Badalona anar perdent aigua…\nCarme 3 d'abril de 2008 at 20:06\nM’apunto els deures. Quan tingui un moment m’hi posaré.\nJacme 4 d'abril de 2008 at 23:01\n@anna: això, això, i a Badalona llancem l’aigua… 🙁\n@carme: tranquila! no te sulfures! 😀


El festival d'Arbúcies ja té a punt tots els noms, grups i sorpreses que passaran a finals de juny pels escenaris de Can Cassó, el pati de Can Torres, el Prat Rodó o la piscina. Escenaris que durant un cap de setmana omplen aquest petit poble del Montseny de música.\nSi algú es pensava que després de la dissolució dels Antònia Font Joan Miquel Oliver ja ho havia dit tot, anava molt equivocat. Des de la separació del grup mallorquí ha tingut temps, entre d’altres coses, de publicar un nou llibre, fer un trio amb Quimi Portet i Jaume Sisa i publicar 'Pegasus' (2015), el seu tercer disc en solitari. Marcianets a Mallorca i pop de gamma alta.\nDesprés del seu debut amb 'L’aigua del rierol' (2012), un dels millors discos de 2012, Ferran Palau, un dels líders del grup Anímic, presenta el seu segon treball en solitari, 'Santa Ferida' (2015). El disc, ideat i gravat al llarg de dos anys juntament amb Jordi Matas (Seward), es presenta en format de quartet amb Joan Pons (El Petit de Cal Eril) a la bateria i Adriano Galante (Seward) al baix. Tenen un directe tan exquisit com l'àlbum.\nManos de topo defensen el seu últim disc, 'Caminitos del deseo' (2014). Màxims exponents de l'indie enginyós de l'estat, amb la veu de Miguel Ángel Blanca al capdavant, segueixen cantant a les misèries de l'amor i a les relacions humanes, metàfores també de la lluita social.\nEnric Montefusco: Micro-zènit\nLa banda barcelonina Standstill ens sorprenia amb 'Cénit', la posada en escena de les cançons del seu darrer disc, 'Dentro de la luz' (2013). Ara, el seu cantant i líder, Enric Montefusco, ens proposa revisitar aquests temes –i alguns de més antics– en un format íntim, acompanyat d’un cor de quatre veus (Cor Cambra 16) que potencia, encara més, la seva força interpretativa.\nDesprés d’una parada de gairebé tres anys, The New Raemon ha tornat amb el seu cinquè treball 'Oh, Rompehielos' amb el qual torna al popArb, on ja és tot un clàssic. La banda liderada per Ramón Rodríguez presenta un disc d'amor que reflecteix la situació social del moment i que parla del final d'una cosa i del principi d'una altra, més íntim i acústic que els anteriors però més elèctric que els primers.\nEef Barzelay (Clem Snide) + Miguel Àngel Landete (Senior i el Cor Brutal)\n'Cutting out the Atlantic' és el projecte conjunt que Miguel Àngel Landete i Eef Barzelay porten al popArb. Parteix de la hipòtesi que és igual d’on vinguem o quin idioma parlem: tots patim per les mateixes raons i gaudim de les mateixes sensacions. Els artistes triaran cada un quatre cançons per a l’altre, d'entre el seu propi folklore particular. Durant vuit setmanes treballaran les cançons per separat, adaptant les lletres i fent els canvis necessaris fins que facin seves les cançons versionades. Seguidament, Barzeley volarà fins a València per preparar el repertori conjuntament per acabar presentant-lo a l’escenari del popArb 2015.\nUna de les veus més populars del nou pop català presenta un dels debuts de l'any, 'Bird eyes' (2015), que reafirmen l'escena musical osonenca com a cantera inesgotable de nous i joves talents. La jove vigatana ha passat de promesa a realitat en temps rècord.\nPresenta en format trio el seu últim disc 'Pels dies bons'. Acompanyat d’una banda formada per Jordi Casadesús (La iaia, Núria Graham) al baix i teclats i de Víctor García a la bateria formant un format explosiu però a l’hora envolvent i delicat. Les relacions entre dues persones, siguin d’amistat, amor, feina o família, son l’eix on giren els temes d’aquest nou disc, l’atracció, els vinclez, la confiança, l’aventura, la il·lusió, l’ajuda, o també la frustració, l’enyor i el desengany.\nCompleten el cartell noms com The Excitements, banda barcelonina d’R&B, rock i soul que podria passar perfectament per una banda perduda dels 60; Xarim Aresté (Very Pomelo), que presenta el seu últim disc 'La rosada' (2014); la Nit del Caballo Cantador de la mà dels ZA! i la violinista Sara Fontán amb Miguel Ángel Blanca (Manos de Topo), Guillamino, Estel Boada i Gemma Tutusaus (Betty Belle); CARLA, projecte personal en majúscules de Carla Serrat (germana petita de Joana Serrat) que es mou entre el synth-pop analògic, el trip pop, el drum'n'bass gentil, el bass soul britànic i l'electrònica més suggeridora; Da Souza, que amb la samarreta del segell Famèlic ens porten frescor i desvergonyiment amb perfum balear; el nervi, intel·lecte i sentit de l'humor de Le Petit Ramon; Leonmanso, projecte folk-pop d'arrel nord-americana del menorquí Llure Marqués; Camp David, nou projecte de dos dels membres de Los Carradine; Coriolà, una de les formacions recents de l'escena pop que combina la il·lusió i la capacitat de créixer amb la vocació de fer-ho amb el rigor i la calma necessaris; Halldor Mar i Cor Lutiana, un experiment entre aquest islandès que viu a Catalunya des de mitjan anys 80 i aquest cor que va néixer fa més de 15 anys a Arbúcies, fruit de l’interès i les ganes de cantar d’una colla de noies que ja eren massa grans per a la coral infantil; i l'energia de Sanjays i The Seihos.\nHi haurà també lloc per la poesia de combat amb 'Anarquia és independència', un encàrrec del #popArb15 a Martí Sales. i tampoc faltaran al festival les clàssiques sessions darrera els plats per fer-nos ballar fins que surti el sol. La nit de divendres amb l'explosiu i irresistible còctel musical de Salicrunette (Marta Salicrú, cap de redacció i coordinadora de música de Time Out Barcelona), que farà el recorregut més ballable possible per la història del pop, entès de manera prou àmplia com per aixoplugar des de Las Grecas i Frankie Valli fins a Javiera Mena i PXXR GVNG. La nit de dissabte i el festival el tancarà DJ Diego Armando, veterà de l'escena de Barcelona i més enllà i gran coneixedor i fan de la música negra.\nA més de l'abonament per només 46 euros, podeu comprar les entrades individuals per dia: la de divendres val 26 euros i la de dissabte 30 euros. Si sou fans del popArb, aprofiteu aquesta oferta i aconseguiu els vostres tiquets amb descomptes. Només a Time Out!


El Teatre Auditori acollirà l'obra 'Alguns dies d'ahir' | Àngel Ullate\n'Alguns dies d'ahir', de Jordi Casanovas, puja a l'escenari del Teatre Auditori del Morell\nL'obra parla del context polític del 2017 a Catalunya | Es tracta de la tercera cita de l'any de la programació\nper Redacció 25/01/2021 12:00h\nEl Teatre Auditori del Morell acollirà l'obra de Jordi Casanovas, 'Alguns dies d'ahir', la tercera cita de la programació teatral del municipi. El muntatge explica la història d'una família que veu capgirada la seva quotidianitat amb els fets polítics que s'esdevenen a Catalunya durant els mesos de setembre i octubre de l'any 2017.\nLa funció es representarà aquest divendres 29 de gener a dos quarts de nou del vespre i està recomanada per a majors de 12 anys. Les entrades anticipades costen 12 euros i es poden adquirir anticipadament al Centre Cultural del Morell o en línia a la plataforma elmorell.koobin.cat. També es poden comprar abans de l'inici de l'espectacle a un preu de 15 euros. Els majors de 65 anys i els aturats tenen un descompte del 25% en totes les entrades, mentre que els menors de 30 anys i les persones minusvàlides el tenen d'un 50%.\nEl context polític del 2017 en cinc jornades\nLa funció comptarà amb l'actuació de la Míriam Iscla, Abel Folk, Marta Ossó i Francesc Cúellar, que interpreten els personatges que es retrobaran al menjador de casa seva en cinc ocasions. En aquestes, compartiran els dubtes, les preguntes, els anhels i els patiments que els va provocant tot allò que se succeeix als carrers.\nAl voltant de la taula, aprendran a comprendre els pensaments i les postures dels altres i faran l'esforç per conversar i entendre's. Així mateix, hauran de trobar la manera de perdonar les faltes i de guarir les ferides que els hagin produït tots aquests dies dins d'aquest llarg viatge emocional i polític.\nEl Teatre Auditori del Morell, seguint les mesures de seguretat i higiene respecte a la Covid-19, tindrà un aforament al 50% en tots els espectacles, l'ús obligatori de la mascareta, així com la neteja de mans i la presa de temperatura a l'entrada.\nOferta de feina: S'obren les inscripcions per treballar en pla d'ocupació del Morell


Apartment in Vodice Dalmatia VI Vodice Croàcia - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Apartment in Vodice Dalmatia VI està situat idealment a Vodice; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment in Vodice Dalmatia VI, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, habitació familiar són només algunes de les comoditats que fan que Apartment in Vodice Dalmatia VI sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartment in Vodice Dalmatia VI.\nDescompte a Apartment in Vodice Dalmatia VI


Obrim nova convocatòria per sol·licitar parcel·les dels horts urbans | Ajuntament de Sant Pol de Mar\nObrim nova convocatòria per sol·licitar parcel·les dels horts urbans\nLa Regidoria de Medi Ambient de l'Ajuntament de Sant Pol de Mar acaba d'obrir un nou termini perquè les persones interessades en fer ús dels horts urbans puguin presentar la seva sol·licitud.\nL'obertura del termini per presentar noves sol·licituds arriba després que l'Ajuntament hagi introduït algunes modificacions en el reglament d'ús dels horts urbans de Sant Pol. Les principals novetats que s'han incorporat i que es recullen en el document que s'ha publicat al BOPB són les següents:\nEs modifica la durada de les autoritzacions, fent-la de dos anys prorrogable a un màxim de dos més, renovables any a any, i respectant la durada de les autoritzacions vigents.\nEs promouen sistemes d’autocompostage i l’assessorament per part de l’Ajuntament de tècniques de control integral de plagues.\nEs modifica la Comissió de Gestió i es crea una Comissió de Seguiment.\nEs modifiquen els requisits d’accés, introduint més criteris socials:\nGrup 1: persones menors de 35 anys (un màxim de 5 parcel·les)\nGrup 2: persones majors de 35 anys que no estiguin jubilades (un màxim de 5 parcel·les)\nGrup 3: persones jubilades (un màxim de 5 parcel·les)\nGrup 4: persones derivades de Serveis Socials (un màxim de 4 parcel·les)\nAmb el nou termini per presentar sol·licituds es pot optar a una de les 6 parcel·les que actualment hi ha disponibles. Totes aquelles persones que presentin sol·licitud i no se'ls adjudiqui una parcel·la, passaran a formar part d'una llista d'espera.\nPer poder optar a l’adjudicació, caldrà reunir les següents condicions:\na) Ser persona física i major d’edat.\nb) Només es podrà presentar una sol·licitud per unitat familiar.\nc) Estar empadronat a Sant Pol de Mar amb una antiguitat mínima de dos anys ininterromputs o acreditar haver-hi estat empadronat un mínim de 5 anys durant els últims 10 anys.\nd) No tenir deutes amb l’Ajuntament.\ne) No disposar, a títol de propietari, arrendatari o similar de cap altre hort o terreny de conreu a Sant Pol o al Maresme.\nLa presentació de la sol·licitud (document adjunt al peu de la pàgina) no té cap cost associat, però els adjudicataris finals hauran de pagar una fiança de 50€, que serà retornada sempre i quan es deixi la finca en les mateixes condicions que es va autoritzar, així com també un cànon anual de 60€.\nSi la iniciativa és del vostre interès, podeu presentar la vostra sol·licitud a l'Oficina d’Atenció al Ciutadà del 19 de març al 19 d'abril de 2021.\nModel de sol·licitud 49.15 KB\nReglament dels horts urbans de Sant Pol 110.95 KB\nRetirada dels contenidors de Carrasco i Formiguera i de la plaça Sant Cristòfol\nSant Pol va ser el tercer poble del Maresme que millor va reciclar durant el 2020\nSant Pol s'adhereix a l'apagada convocada contra l'increment del preu de la llum\nTractament fitosanitari als eucaliptus del Parc de Can Villar\n25/09/2021 - 10:00 a 13:00


podi és podi: John Pendry - la invisibilitat al CosmoCaixa\nDijous al vespre - CosmoCaixa o Museu de la Ciència, com és més conegut.\nÉs una conferència sobre la invisibilitat, que ens fa John Pendry, Catedràtic de Teoria de la Física de l'Estat Sòlid a l'Imperial College of London.\nLa xerrada comença presentant-nos una visió històrica de l'òptica i els seus protagonistes (Snell, Descartes, Newton, Galileo,...)\nDesprés, ens passa a dir que ell treballa amb meta-materials, que no són altra cosa que materials que no es troben a la natura, que són dissenyats artificialment amb característiques físico-químiques "a la carta", a un nivell nanomètric, conferint-los propietats singulars.\nUn dels camps on poden aplicar-se aquests meta-materials és en experiments sobre invisibilitat... Com va això?\nPerquè un objecte esdevingui invisible, hi ha diferents "formes" en que podríem intentar-ho. D'entrada, podríem pensar en fer que la llum travessés d'alguna manera l'objecte i que, un cop travessat, aquesta es reconstituís de la mateixa manera a com venia abans de topar-se amb l'objecte. Que complicat,... tant d'entendre com d'intentar posar-ho a la pràctica.\nHi ha una manera més "senzilla" d'intentar aconseguir-ho: es tractaria d'envoltar l'objecte en qüestió d'un d'aquests meta-materials, de forma que quan la llum topés amb el meta-material, aquesta llum es desviés (igual que ho fa quan es topa amb un medi de diferent densitat, com ara l'aigua o els miratges dels deserts o carreteres) i que quan la llum que hagi hagués penetrat al meta-material sortís d'aquest, ho fes en la mateixa direcció a com venia abans de topar-s'hi.\nÉs a dir, es tractaria de conferir una capa que fes que la llum envoltés l'objecte i després continués per un camí que fos idèntic al qual venia abans de trobar-se amb l'objecte.\nDoncs ja s'han fet experiments al respecte; va començar-se amb meta-materials que fan invisibles alguns objectes al radar, encara que de manera imperfecta. S'està treballant en que també funcioni amb l'espectre visible.\nEs tractaria, doncs, d'una invisibilitat extrínseca a l'objecte en qüestió i no pas intrínseca (no veuríem l'objecte perquè la llum l'esquivaria i nosaltres només veuríem la llum que prové del darrera de l'objecte com si aquest no existís; seria una causa aliena a l'objecte. La invisibilitat no dependria de les característiques físico-químiques de l'objecte).\nDesprés, la xerrada va girar a d'altres usos d'aquests meta-materials.\nEspero que s'hagi entés la idea (els detalls matemàtics, a mi, se m'escapaven...)\nPubblicato da Anonimo a 06:51


Catalunya suma 2.200 sol·licituds de regulació per resoldre, el 73% de les pendents a l'Estat\nEl govern central ha fet balanç del procés de regularització d'immigrants engegat a la primavera. Dels 700.000 sol·licitants, uns 550.000 han aconseguit els papers i que els donin d'alta a la Seguretat Social. En un principi el termini per donar resposta als sol·licitants s'acabava a l'agost però, davant el nombre de peticions, es va allargar. Ara, quan la majoria de les comunitats autònomes han acabat el procés, Catalunya encara té molts deures per fer: més de 2.000 persones encara esperen resposta. Aquesta xifra suposa un 73% de les regularitzacions pendents a tot l'Estat.\n26/12/2005 - 00.00 Actualitzat 26/12/2005 - 21.05\nEl Ministeri de Treball ha explicat que de les 700.000 persones que ho van demanar, unes 550.000 han aconseguit els papers i que els donin d'alta a la Seguretat Social. Per territoris, on es van presentar més sol·licituds i també on hi ha hagut més autoritzacions ha estat Madrid, on s'han regularitzat més de 130.000 persones. Tot seguit ve Catalunya, amb 110.000 immigrants que han rebut una resposta afirmativa. I després hi ha el País Valencià.\nPerò malgrat que el procés havia de quedar tancat a l'agost, el govern espanyol encara ara té expedients sense resoldre. Concretament, 3.000. En la majoria de casos són pocs, com a Madrid. La gran excepció és, però, Catalunya. A aquestes altures 2.200 persones continuen esperant una resposta de l'administració.\nRetards a Catalunya\nLa delegació del govern a Catalunya ha atribuït els retards a problemes amb la documentació que han hagut de presentar dels empresaris, principalment amb el certificat que no hi ha deutes pendents amb l'Agència Tributària. Però també hi ha veus que denuncien que aquí no s'han posat prou mitjans per tramitar els expedients.\nTot plegat en un procés on equatorians, romanesos i marroquins són els immigrants que han rebut més respostes afirmatives. Persones, més homes que dones, que treballen principalment en el servei domèstic, la construcció i l'agricultura.


Programa per posar les imatges a la mida adequada web\ninici | suport tècnic | Redimensionar imatges\nResizer és un programa que serveix per posar imatges a mida (de manera que el seu tamany real sigui el que han de tenir per pantalla, i per tant es puguin mostrar amb la qualitat desitjada), i optimitzar-les per ocupar menys espai (i per tant fer que les pantalles es puguin descarregar molt més ràpid).\nPer tal que la visualització de les pantalles sigui correcta, les imatges s'han de mostrar a la seva mida real, ja que en cas que no sigui així, tant si es tracta de dibuixos com de fotografies poden aparèixer deformades, o amb línies ratades (les línies ratades, son aquelles que tot i que en realitat son contínues, es mostren de manera discontínua), i en conseqüència l'aspecte de les imatges no és atractiu, o com a mínim no és el que hauria de ser.\nPer tant, posant les imatges a la mida a la que s'han de mostrar per pantalla s'aconsegueix que es vegin molt millor.\nPel que fa a l'espai o el pes, les fotografies tal i com s'aconsegueixen en una càmera digital, poden ocupar diverses Mb, i tenir milers de píxels d'alt i ample. Un excés d'informació que fa que la càrrega sigui molt més lenta. Aquesta quantitat d'informació no és necessària per a la correcta visualització per pantalla, i per tant, en reduir el pes de les imatges s'aconsegueix que es puguin mostrar més ràpidament en accedir a la pantalla que les conté, sense que la qualitat se'n vegi afectada negativament.\nAquest programa no s'instal·la, únicament s'executa, de manera que si s'elimina l'executable, caldrà descarregar-lo una altra vegada.\na) Posar les imatges que es vulguin afegir a la web en una carpeta (i crear-ne una altra de buida on s'emmagatzemaran les imatges un cop hagin estat posades a la mida que correspongui)\nb) Executar el programa "Resizer"\n1) FILES: Aquesta finestra serveix per seleccionar les imatges o carpetes amb imatges que s'han de posar a mida, clicant a Add Folder s'afegeixen totes les imatges d'una carpeta. A la finestra que s'obre s'hi ha de trobar la carpeta que conté les imatges.\n2) SIZE: Aquí es defineix la mida del cantó llarg de les imatges redimensionades... la que calgui en cada cas (450 px és una bona mida).\n3) OUTPUT: Serveix per escollir la carpeta on s'emmagatzemaran les imatges amb les mides finals, si la carpeta on s'emmagatzemen les imatges redimensionades és la mateixa que la d'origen, el que passarà és que es substituiran les originals, i no serà possible recuperar-les!\n4) RESIZE: Quan es clica aquí comença a treballar, i les imatges es creen automàticament.\nSon instruccions molt bàsiques, però el programa és molt simple.\nAquest programa està protegit pels drets d'autor, i hauria de poder-se descarregar a http://www.virtualzone.de, tot i que aquest enllaç no és correcte, per aqust motiu, per a descarregar el programa comprimit, haurà de clicar a descarregar Resizer\nResizer posar mida múltiples imatges reduint pes